Gideon Moi (amezaliwa 1964) ni mwanasiasa wa Kenya, ni mtoto wa kiume mdogo wa pili wa rais wa zamani wa Kenya, Daniel arap Moi na Lena Moi. Gideoni alisoma shule ya msingi katika shule ya awali ya Kenton College Sc. Yeye alikuwa mmoja wa wanafunzi 24 waliojiunga kuhudhuria shule Strathmore wakati ilipofungua milango yake kwa wanafunzi wa shule ya sekondari mwaka 1977. Angeweza kubaki huko 1977-1980. Baada ya baba yake kuingia madarakani Agosti 1978, kufuatia kifo cha Rais Jomo Kenyatta, Gideoni akawa mwanafunzi asiyeshiriki. Pamoja na matokeo ya shule yasiyoridhisha, baba yake (Rais Moi) alitumia ushawishi wake na Gideoni aliruhusiwa kuhudhuria shule ya St Mary, Nairobi miaka 1981-1982 sambamba na rafiki yake wa muda mrefu, Uhuru Kenyatta. Gideoni kisha alijiingiza katika kazi za biashara ambapo kwa msaada wa baba yake alikuwa na mafanikio. Kumekuwa na tuhuma zinazoendelea za rushwa kuhusu mikataba yake ya biashara lakini uchunguzi ulisimamishwa ghafla. Baada ya baba yake kustaafu siasa mwaka 2002, yeye aligombea uongozi wa Baringo Central Constituency ambayo awali ilikuwa inamilikiwa na baba yake tangu mwaka 1955. Aliwakilisha watu wa Baringo ya Kati kwa temu moja, 2002-2007.